Η πρόσφατη δράση των Αλβανών κακοποιών

Οι υποσχέσεις Καμμένου – Αμείλικτα ερωτήματα

Οι κλεμμένες… μπριζόλες

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Έχουμε επανειλημμένα αναφερθεί στο protothema.gr για τη δράση των Αλβανών κακοποιών στα ακριτικά χωριά του Πωγωνίου, του νομού Ιωαννίνων και τον φόβο που αυτοί προκαλούν στους λιγοστούς κατοίκους της περιοχής.Αλλά και το protothema.gr δημοσιεύει σχεδόν καθημερινά περιστατικά για συλλήψεις, κυρίως εμπόρων ναρκωτικών, στις παραμεθόριες περιοχές της Ηπείρου.Είναι αλήθεια ότι τους τελευταίους μήνες, φαίνεται ότι έχει ενισχυθεί το Τμήμα Συνοριακής Φύλαξης, που εδρεύει στην Καστάνιανη. Αυτό έχει σαν αποτέλεσμα την αύξηση των συλλήψεων Αλβανών που εισέρχονται παράνομα στη χώρα. Βέβαια, μετά την απέλασή τους, επιστρέφουν στην Ελλάδα για να συλληφθούν εκ νέου…Οι συνοριοφύλακες, κάτω από δύσκολες συνθήκες, καταβάλλουν υπεράνθρωπες προσπάθειες για να προστατεύσουν τους κατοίκους των παραμεθόριων περιοχών και τις περιουσίες τους. Πολλοί όμως είναι αποσπασμένοι στα Γιάννενα (70 χλμ. από τα σύνορα…), για τη φύλαξη ποιων άραγε;Γράψαμε στο protothema.gr για τη διάρρηξη στην "κεντρική" εκκλησία της Καστάνιανης, την Αγία Τριάδα, τα ξημερώματα της 18ης Αυγούστου 2017, την αρπαγή 600 ευρώ από το παγκάρι του ναού και την αφαίρεση ενός δισκοπότηρου του 1890.Δύο μήνες και πλέον μετά, δεν έχουν βρεθεί οι δράστες της ιερόσυλης αυτής πράξης ούτε φυσικά η "λεία" τους.Στις αρχές του περασμένου καλοκαιριού, τρεις θρασύτατοι Αλβανοί πήγαν μέρα-μεσημέρι σε καφενείο του χωριού Κτίσματα, παριστάνοντας τους πελάτες. Όταν έφυγαν οι υπόλοιποι θαμώνες, αφαίρεσαν από τον ηλικιωμένο ιδιοκτήτη του, περισσότερα από 700 ευρώ!Ενθαρρυμένοι από τη λεία τους και βέβαιοι ότι δεν κινδυνεύουν να συλληφθούν, μετά από λίγες ημέρες, οι ίδιοι δράστες κρύφτηκαν στην τουαλέτα καφενείου του γειτονικού χωριού Χαραυγή, στήνοντας καρτέρι στην ιδιοκτήτριά του. Όταν γύρω στις 7.30 π.μ. η ανυποψίαστη ιδιοκτήτρια του άνοιξε το καφενείο και πήγε στην τουαλέτα (η οποία σημειωτέον βρίσκεται έξω από το κατάστημα), αντίκρισε έντρομη τους τρεις Αλβανούς. Στην ερώτησή της "τι κάνετε εκεί;" πήρε την απάντηση "περιμέναμε ν' ανοίξεις"!Λίγο η ένταση της φωνής της τρομαγμένης γυναίκας, λίγο η γειτνίαση του καφενείου με την επαρχιακή οδό Κτισμάτων-Αγίας Μαρίνας και ο φόβος των Αλβανών για πιθανή διέλευση οχημάτων, ανάγκασαν τους θρασύτατους κλέφτες να φύγουν, ανενόχλητοι βέβαια.Πριν λίγο καιρό, ηλικιωμένος στο χωριό Κεράσοβο, το οποίο σημειωτέον δεν βρίσκεται στην "πρώτη γραμμή" των συνόρων, έπεσε θύμα ξυλοδαρμού και ληστείας από Αλβανούς κακοποιούς μέσα στο σπίτι του. Νοσηλεύτηκε, βαριά τραυματισμένος, για πολλές μέρες. Σήμερα, με βαθιά θλίψη, πληροφορηθήκαμε ότι άφησε την τελευταία του πνοή στο νοσοκομείο… Οι δράστες του φόνου παραμένουν ασύλληπτοι.Στην Καστάνιανη, όπως πληροφορούμαστε από την εφημερίδα του Πολιτιστικού Συλλόγου της, τον τελευταίο καιρό, οι Αλβανοί κακοποιοί άνοιξαν 12 σπίτια στο χωριό. Συνήθως, ψάχνουν για χρήματα, κάνοντας τα πάντα άνω κάτω. Άλλες φορές αρκούνται σε ρούχα, κλινοσκεπάσματα κλπ. Μερικές φορές, μαγειρεύουν, τρώνε και… κάνουν τις σωματικές τους ανάγκες μέσα στα σπίτια!Θα ρωτήσουμε, για πολλοστή φορά, τον Υπουργό Εθνικής Άμυνας, Πάνο Καμμένο, μέσα από το protothema.gr. Τον Ιούνιο του 2015 είχε εξαγγείλει πανηγυρικά την άμεση επάνδρωση των φυλακίων στα παραμεθόρια χωριά της Ηπείρου. Κάτι τέτοιο, δεν έχει γίνει ως τώρα… Σκοπεύει να υλοποιήσει την υπόσχεσή του κάποια στιγμή;Να σημειώσουμε ότι ο Στρατός αποσύρθηκε από τα φυλάκια της περιοχής, επί κυβέρνησης Κ. Καραμανλή το 2009. Η κυβέρνηση Καραμανλή είχε συναινέσει και στην ένταξη της Αλβανίας στο ΝΑΤΟ, όταν με κάθε τρόπο έκλεινε την πόρτα της Βορειοατλαντικής Συμμαχίας στη FYROM.Στην, απίθανη, περίπτωση που κάποιοι Έλληνες έμπαιναν σε τουρκικά χωριά στην Α. Θράκη περνώντας τον Έβρο και έκλεβαν χρήματα κλπ., ποια θα ήταν η αντίδραση της κυβέρνησης Ερντογάν;Γιατί η ελληνική κυβέρνηση δεν θέτει προ των ευθυνών της την κυβέρνηση Ράμα στην Αλβανία; Δεν υπάρχει υποχρέωση από τη γειτονική χώρα για φύλαξη των συνόρων της; Εκτός από την προσπάθεια αφανισμού της ελληνικής μειονότητας στην Αλβανία, μήπως ο πολυπράγμων Αλβανός πρωθυπουργός πρέπει να ασχοληθεί και με κάποια άλλα θέματα;Είναι αναμφίβολα τραγικά όσα αναφέραμε. Ένα περιστατικό που συνέβη στη Χαραυγή πριν λίγες μέρες όμως, έχει έντονο και το κωμικό στοιχείο. Τι έγινε;Αλβανοί, διέρρηξαν καφενείο του χωριού (όχι αυτό που αναφέραμε παραπάνω). Μην βρίσκοντας κάτι άλλο να πάρουν, άνοιξαν το ψυγείο. Στην κατάψυξη, ο ιδιοκτήτης είχε τρεις μπριζόλες τις οποίες πήραν και έφυγαν, επιστρέφοντας στην πατρίδα τους…Ας ελπίσουμε ότι το άρθρο αυτό θα αφυπνίσει τους αρμόδιους. Σύμφωνοι, το μεγάλο πρόβλημα υπάρχει στα ανατολικά σύνορα. Αλλά η χώρα μας έχει και δυτικά-βορειοδυτικά σύνορα…Ο χειμώνας πλησιάζει. Σε κάθε χωριό του Πωγωνίου, θα μείνουν μόνο μερικές δεκάδες ηρωικών κατοίκων. Αφού η πολιτεία δεν μπορεί να κάνει κάτι άλλο γι' αυτούς, ας φροντίσει τουλάχιστον για την ασφάλεια τους! Είναι υποχρέωσή της και όχι ρουσφέτι άλλωστε…